**DATGANIAD PREIFATRWYDD GWASANAETHAU MYFYRWYR A CHYFLOGADWYEDD**

# Hunaniaeth y Rheolwr Data

Mae Gwasanaethau Myfyrwyr yn cynnwys gwasanaethau a ddarperir gan [Parth-g](https://www.cardiffmet.ac.uk/study/studentservices/Pages/i-zone.aspx), y [Gwasanaeth Llesiant (anabledd, iechyd meddwl, a chymorth cwnsela](https://www.cardiffmet.ac.uk/study/studentservices/Pages/default.aspx)), [Cefnogaeth Dysgu](https://www.cardiffmet.ac.uk/study/studentservices/Pages/Learning-support.aspx), [Cyngor Ariannol](https://www.cardiffmet.ac.uk/study/studentservices/finance/Pages/default.aspx), a C[haplaniaeth (cymorth profedigaeth a chymorth dioddefwyr troseddau casineb](https://www.cardiffmet.ac.uk/study/studentservices/Pages/chaplaincy.aspx)). Mae cyflogadwyedd yn cynrychioli'r Gwasanaeth Gyrfaoedd, sy'n cynnwys gwasanaethau a ddarperir gan y [Tîm Gyrfaoedd](https://www.cardiffmet.ac.uk/about/careers/Pages/default.aspx), sy’n cynnwys y Tîm Gwasanaethau Cyflogwyr, Ehangu Llwyddiant, a'r Tîm Gweinyddu Lleoliadau.

Mae'r Hysbysiad Preifatrwydd hwn yn nodi sut mae Gwasanaethau Myfyrwyr a Chyflogadwyedd yn prosesu gwybodaeth bersonol pobl sy'n cyrchu eu gwasanaethau a’r gefnogaeth iddynt eu ddarparu. Mae'n berthnasol ac yn ychwanegol at, ond heb ddisodli’r [hysbysiad preifatrwydd myfyrwyr](https://www.cardiffmet.ac.uk/about/structureandgovernance/Pages/Data-Protection.aspx) cyffredinol y Brifysgol neu [delerau ac amodau'r ymgeisydd](https://www.cardiffmet.ac.uk/study/adviceforapplicants/Pages/Terms-and-Conditions.aspx).

Mae'n bosibl y bydd yr hysbysiad hwn yn cael ei ddiweddaru o bryd i'w gilydd er mwyn sicrhau cydymffurfiaeth barhaus â'r ddeddfwriaeth bresennol ac i adlewyrchu'r arfer gorau.

Prifysgol Metropolitan Caerdydd yw'r Rheolwr Data ac mae wedi ymrwymo i ddiogelu hawliau cyfranogwyr yn unol â Rheoliad Diogelu Data Cyffredinol y DU (GDPR y DU) a Deddf Diogelu Data 2018 (DPA18). Er mwyn cyflawni ei swyddogaethau a'i rhwymedigaethau mewn perthynas ag astudiaeth unigolyn yn y Brifysgol, mae'n angenrheidiol i'r Brifysgol gasglu, storio, dadansoddi ac weithiau ddatgelu data personol.

Mae'r Brifysgol wedi'i chofrestru fel Rheolwr Data gyda Swyddfa'r Comisiynydd Gwybodaeth (ICO) i brosesu data personol. Ei rhif [cofrestru yw **Z50**](https://ico.org.uk/ESDWebPages/Entry/Z6102454)**75446**.

# Manylion Cyswllt y Swyddog Diogelu Data

Mae gan Brifysgol Metropolitan Caerdydd Swyddog Diogelu Data y gellir cysylltu ag ef drwy dataprotection@cardiffmet.ac.uk.

Mae'r Brifysgol yn cymryd casglu, storio a defnyddio data personol yn ddifrifol iawn. Yn y ddogfen hon, fe welwch esboniad o pam mae data ar gyfer y Gwasanaethau Myfyrwyr a Chyflogadwyedd yn cael ei gasglu, sut mae'n cael ei brosesu, a'r camau a gymerir i sicrhau diogelwch data ar bob cam.

# Pa Wybodaeth Bersonol Mae Gwasanaethau Myfyrwyr a Chyflogadwyedd yn ei Chasglu?

Bydd y manylion personol sy'n cael eu prosesu yn dibynnu ar y gefnogaeth yr ydych yn ymgysylltu â hi, ond maent yn debygol o gynnwys:

* Enw
* Manylion cyswllt; cyfeiriad, rhif ffôn, ac e-bost.
* Rhaglen astudio.
* Rhif myfyriwr.
* Data demograffig fel oedran, rhywedd, a gwybodaeth sy'n gysylltiedig ag iechyd.
* Dyddiadau yr ydych wedi ymgysylltu â gwasanaeth.
* Enw a manylion cyswllt eich Ymarferydd Cyffredinol (Meddyg Teulu).
* Manylion cais am gymorth, gan gynnwys manylion y risg y gallech ei gyflwyno i chi'ch hun neu i bobl eraill.
* Manylion unrhyw anabledd perthnasol, cyflwr meddygol neu wybodaeth feddygol arall gan gynnwys tystiolaeth ddogfennol.
* P'un a ydych yn derbyn Lwfans i Fyfyrwyr Anabl, ac os felly, y rheswm y dyfarnwyd iddo.
* Manylion cyswllt mewn argyfwng.
* Manylion eich dyheadau gyrfa a'ch anghenion cefnogaeth.

# Beth yw Sail Gyfreithiol Gwasanaethau Myfyrwyr a Chyflogadwyedd ar gyfer Prosesu Eich Data Personol?

Mae angen i'r Brifysgol ddatgan ar ba sail gyfreithiol y bydd yn prosesu eich data. Gall hyn ddibynnu ar y rheswm dros brosesu'ch data ond bydd bob amser yn cynnwys o leiaf un o'r canlynol:

1. Cydsyniad
2. Perfformiad Contract
3. Rhwymedigaeth Gyfreithiol
4. Diddordeb Hanfodol
5. Tasg Gyhoeddus
6. Buddiannau Cyfreithlon

Gall y Brifysgol hefyd ddibynnu ar y sail gyfreithiol ganlynol wrth brosesu eich data categori arbennig:

1. Cydsyniad penodol
2. Buddiant allweddol i fywyd
3. Rhesymau dros Fudd Sylweddol y Cyhoedd
4. Darpariaeth Iechyd neu Ofal Cymdeithasol
5. Dibenion Ystadegol ac Ymchwil

Gellir dod o hyd i ragor o fanylion am y categorïau hyn ar [wefan yr ICO](https://ico.org.uk/for-organisations/uk-gdpr-guidance-and-resources/lawful-basis/a-guide-to-lawful-basis/).

Mae Gwasanaethau Myfyrwyr a Chyflogadwyedd yn casglu'r wybodaeth hon mewn sawl ffordd. Er enghraifft, gellir casglu data drwy gyflwyno eich ffurflenni (ar-lein neu ar bapur), negeseuon e-bost, wyneb yn wyneb, cyfarfodydd dros y ffôn neu ar-lein, cyfweliadau neu asesiadau eraill, drwy Met Hub. Efallai y bydd hefyd yn cael ei gasglu gan drydydd partïon fel myfyrwyr neu staff eraill.

# Defnydd o'ch Data

Rhestrir y dibenion a'r sail gyfreithiol cysylltiedig y gall y Brifysgol brosesu eich data personol oddi tanynt isod. O ystyried cymhlethdod y perthnasoedd sydd gan y Brifysgol â'i myfyrwyr, nid yw'r rhestr hon yn gynhwysfawr:

|  |  |  |
| --- | --- | --- |
| **Disgrifiad o'r Broses a Phwrpas Penodol Defnyddio neu Rannu****Data** | **Pwy sy'n Derbyn y Data** | **Sail Gyfreithiol** |
| Trafodaethau o'ch cefnogaeth gyda'ch rhieni, gwarcheidwad, priod, cyswllt brys neu ofalwr. | Rhiant, gwarcheidwad, priod, cyswllt brys neu ofalwr (fel y nodir gennych chi). | Cydsyniad, Buddiannau Allweddol i Fywyd.  |
| Trafodaethau am eich cefnogaeth gyda'ch meddyg teulu neu'ch ymarferydd gofal iechyd. | Meddyg teulu neu ymarferydd gofal iechyd. | Cydsyniad, Buddiannau Allweddol i Fywyd. |
| Manylion a ddarperir yn gyfrinachol ynghylch eich ymgysylltiad a/neu gymorth emosiynol/seicolegol gyda staff o'ch Ysgol neu wasanaethau eraill y Brifysgol.Bydd lefel y rhannu yn gymesur ac yn angenrheidiol ar gyfer amgylchiadau'r ymholiad. | Staff perthnasol yr Ysgol, Gwasanaethau Myfyrwyr, y Gwasanaeth Gyrfaoedd, Llety, Diogelwch, Staff Diogelu ac ati. | Cydsyniad, Buddiannau Allweddol i Fywyd. |
| Os ydych ar gwrs cofrestru proffesiynol ac yn gwneud datgeliadau lle credwn eich bod chi neu fuddiannau allweddol i fywyd y cyhoedd yn y fantol. | Eich Ysgol, Iechyd Galwedigaethol, Uwch Dîm Rheoli, Adrannau Perthnasol y Brifysgol. | Buddiannau Allweddol i Fywyd,Buddiannau Cyfreithlon,Budd Sylweddol y Cyhoedd. |
| Darparu cefnogaeth briodol drwy Wasanaethau Myfyrwyr a'r Gwasanaeth Gyrfaoedd. | Staff perthnasol y Brifysgol a thrydydd partïon. | Perfformiad Contract,Buddiant Cyfreithlon,Tasg Gyhoeddus,Budd Swyweddol y Cyhoedd,Darparu Iechyd/Gofal Cymdeithasol.  |
| Ystyried a darparu cefnogaeth ar gyfer addasiadau sy'n gysylltiedig ag anabledd neu iechyd. Gall hyn olygu, ond nid yw'n gyfyngedig i, ddarparu profforma addasiadau Addysgu a Dysgu i'ch Ysgol, cefnogi ceisiadau am lety wedi'i addasu, gweithredu Cynlluniau Gwacáu Personol mewn Argyfwng, neu unrhyw beth arall sy'n ofynnol i sicrhau cyfle dysgu cyfartal neu gydymffurfio â Deddf Cydraddoldeb 2010 ac ati. | Staff perthnasol y Brifysgol, e.e., Ysgolion, Llety, Iechyd a Diogelwch, Diogelwch, unrhyw staff sy'n gyfrifol am gyhoeddi addasiadau yn seiliedig ar gyflwr meddygol, a thrydydd partïon. | Perfformiad Contract,Rhwymedigaeth Gyfreithiol,Tasg Gyhoeddus,Budd Sylweddol y Cyhoedd,Darparu Iechyd/Gofal Cymdeithasol. |
| Cadarnhau i bartïon cyfreithlon neu wasanaethau allanol i Wasanaethau Myfyrwyr a ydych yn hysbys i, neu’n ymgysylltu â gwasanaethau o fewn Gwasanaethau Myfyrwyr, fel y gall roi'r cefnogaeth angenrheidiol i chi. Ni fydd unrhyw fanylion a roddir yn gyfrinachol yn cael eu datgelu.  | Staff perthnasol y Brifysgol, e.e., Staff yr Ysgol, Gwasanaethau Myfyrwyr, Diogelwch, Llety, trydydd partïon ac ati | Buddiannau Cyfreithlon,Buddiannau Allweddol i Fywyd.  |
| Bydd asesiadau, canlyniadau sgrinio a/neu gyn-asesiadau diagnostig yn cael eu rhannu gyda Seicolegwyr ac Aseswyr Addysgol/Clinigol a allai fod yn eich asesu. | Seicolegwyr Addysgol/Clinigoleg/Canolfannau Asesu | Perfformiad Contract,Buddiant Cyfreithlon,Darparu Iechyd/Gofal Cymdeithasol. |
| Os ydych wedi gwneud cais am LFA neu wedi cael eich dyfarnu, bydd hawliadau cyllid yn cael eu gwneud ar gyfer unrhyw gostau y mae'r Brifysgol wedi mynd iddynt gan ddarparu'r gefnogaeth y cytunwyd arno. Bydd yr hawliadau yn cynnwys eich enw, dyddiad geni, rhif myfyriwr, math o gefnogaeth, cyfeirnod a math y corff ariannu dyddiad a swm y gefnogaeth a ddarperir. Ar gyfer ceisiadau byddwn hefyd yn darparu manylion y cwrs a rhifau cyfeirnod y corff ariannu. | Corff Cyllido, Adran Gyllid y Brifysgol, darparwr cyflogres ac anfonebu trydydd parti. | Perfformiad Contract,Buddiant Cyfreithlon,Budd Sylweddol y Cyhoedd.  |
| Er mwyn ystyried materion 'addasrwydd i ymarfer' neu 'addasrwydd i astudio'. | Ysgolion a Gwasanaethau Academaidd. | Tasg Gyhoeddus,Perfformiad Contract,Budd Sylweddol y Cyhoedd,Darparu Iechyd/Gofal Cymdeithasol. |
| Darparu cefnogaeth ar gyfer adroddiadau o gamymddwyn rhywiol a/neu drais rhywiol. | Staff perthnasol y Brifysgol a thrydydd parti (os oes angen yn ôl y gyfraith neu os cafwyd caniatâd). | Caniatâd, Tasg Gyhoeddus, Perfformiad y Contract, Budd y Cyhoedd. |
| At ddibenion archwilio, adrodd ac ystadegol mewnol ac allanol (gweler 'Rhannu eich Gwybodaeth' am ragor o fanylion). e.e., pe bai Gwasanaethau Myfyrwyr yn dod yn ymwybodol o gyflwr sydd wedi'i ddiagnosio a gafodd ei ddatgan o'r blaen, mae'n ofynnol i ddiweddaru cofnod eich myfyriwr gyda'r categori anabledd sy'n berthnasol i chi. | Cyrff ariannu, Asiantaeth Ystadegau Addysg Uwch (HESA), Cyngor Cyllido Addysg Uwch Cymru (CCAUC). | Rhwymedigaeth Gyfreithiol,Dibenion Ystadegol ac Ymchwil,Budd Sylweddol y Cyhoedd.  |
| O bryd i'w gilydd, gweithgareddau eraill sy'n ymwneud â mynd ar drywydd busnes cyfreithlon y Brifysgol ac nad ydynt yn torri eich hawliau a'ch rhyddid. | Staff perthnasol y Brifysgol a thrydydd partïon. | Buddiant Cyfreithlon. |
| Cyfnodau Sefydlu. | Staff perthnasol y Brifysgol e.e., Derbyniadau, a Llety. | Perfformiad Contract,Buddiant Cyfreithlon,Budd Sylweddol y Cyhoedd,Darparu Iechyd/Gofal Cymdeithasol. |

# Pwy sydd â mynediad at eich data personol?

Bydd gan yr holl staff o fewn Gwasanaethau Myfyrwyr a Chyflogadwyedd a'r staff o fewn rhannau perthnasol y Brifysgol rydych yn defnyddoi eu gwasanaethau fynediad at eich data personol, er eich cefnogi chi neu i'ch atgyfeirio at wasanaethau eraill. Mae mynediad yn gyfyngedig i'r rhai sy'n ymwneud yn uniongyrchol â'ch cefnogaeth a chaiff ei rannu rhwng timau os bydd angen ac o fewn un o'r seiliau cyfreithiol yn unig.

# Rhannu Eich Gwybodaeth

## O fewn y Brifysgol

Efallai y bydd eich data yn cael ei rannu â staff perthnasol y Brifysgol sy'n ymwneud â darparu cefnogaeth i chi a bydd yn gyfyngedig i'r wybodaeth angenrheidiol i ddarparu'r gefnogaeth y cytunwyd arno, e.e. eich Tiwtor Personol, Cyfarwyddwr/Cyfarwyddwyr Rhaglen, Arweinydd/Arweinwyr Modiwl(au), staff Gweinyddu Rhaglenni, Uwch Reolwyr, Staff Cyllid, staff yr Amgylchedd ac Ystadau, Ymgysylltu Byd-eang, ac ati.

Efallai y bydd eich data personol hefyd yn cael ei rannu â phartïon lle mae'r prosesu yn angenrheidiol i ddiogelu buddiannau allweddol i fywyd gwrthrych y data neu berson arall.

## Y tu allan i'r Brifysgol

Efallai y bydd eich data hefyd yn cael ei rannu gyda darparwyr lleoliadau, cyrff ariannu, HESA, CCAUC, a gwasanaethau partner dethol os yw'n briodol.

Mewn amgylchiadau eithriadol, efallai y byddwn yn rhannu eich gwybodaeth â thrydydd partïon priodol a chyfrifol gan gynnwys asiantaethau statudol fel yr heddlu, gofal iechyd, a gwasanaethau llesiant heb roi gwybod i chi’n gyntaf. Bydd hyn fel arfer at ddibenion diogelu, gan gynnwys pan fydd rhywun yn risg iddyn nhw ei hun neu eraill.

O ystyried cymhlethdod y perthnasoedd sydd gan y Brifysgol gyda'i myfyrwyr a'r gwahanol fecanweithiau cefnogaeth sydd eu hangen, nid yw'r rhestr hon yn gynhwysfawr.

Bydd unrhyw ddatgeliadau a wneir y Brifysgol yn unol â chyfraith diogelu data; bydd eich buddiannau bob amser yn cael eu hystyried, a byddwn yn rhoi gwybod i chi lle bo hynny'n bosibl ac yn briodol i wneud hynny.

# Sut ydyn ni'n cadw'ch gwybodaeth yn ddiogel?

Mae MetHub, y system a ddefnyddir gan Wasanaethau Myfyrwyr a Chyflogadwyedd i brosesu eich data yn rhan o bensaernïaeth TG a gefnogir yn gorfforaethol y Brifysgol ac fe'i diogelir gan fesurau diogelwch y Brifysgol.

Dim ond aelodau staff sydd angen mynediad at rannau perthnasol neu eich holl wybodaeth fydd yn cael eu hawdurdodi i wneud hynny. Bydd gwybodaeth amdanoch ar ffurf electronig yn ddarostyngedig i gyfyngiadau diogelwch, tra bydd ffeiliau papur yn cael eu storio mewn ardaloedd diogel gyda mynediad rheoledig.

# Cyfnod Cadw

Bydd Gwasanaethau Myfyrwyr a Chyflogadwyedd yn cadw gwybodaeth bersonol yn unol â Gweithdrefn Rheoli [Cofnodion y Brifysgol](https://www.cardiffmet.ac.uk/about/policyhub/Pages/default.aspx).

Bydd unrhyw wybodaeth ynghylch eich anabledd/angen penodol/cyflwr meddygol a ddarperir i Wasanaethau Myfyrwyr yn cael ei chadw'n ddiogel am flwyddyn ar ôl i chi raddio ac wedi hynny caiff ei dinistrio.

Bydd unrhyw gofnodion sy'n gysylltiedig â darparu eich cefnogaeth yn cael eu cadw'n ddiogel am 3 blynedd ac wedi hynny byddant yn cael eu dinistrio.

Os gwnaethoch gysylltu â Gwasanaethau Myfyrwyr cyn, neu yn ystod eich cais i'r Brifysgol, ond na wnaethoch chi gofrestru ym Mhrifysgol Metropolitan Caerdydd, caiff eich data ei gadw am 1.5 mlynedd o ddyddiad eich cyswllt â Gwasanaethau Myfyrwyr. Mae'r wybodaeth hon yn cael ei chadw i'w defnyddio pe baech yn ailymgeisio neu'n gohirio cofrestru.

# Beth yw eich hawliau?

Mae gennych hawl i gael mynediad i'ch gwybodaeth bersonol, i wrthwynebu prosesu eich gwybodaeth bersonol, i gywiro, i ddileu, i gyfyngu ac i borthladd eich gwybodaeth bersonol. Os oes gennych unrhyw bryderon ynghylch defnyddio data at y dibenion hyn neu os hoffech gael copi o'r data y mae'r Brifysgol yn ei gadw amdanoch chi, dylid gwneud ceisiadau neu wrthwynebiadau yn ysgrifenedig at Swyddog Diogelu Data'r Brifysgol: -

Swyddog Diogelu Data'r Brifysgol
Yr Ysgrifenyddiaeth
Prifysgol Metropolitan Caerdydd
Campws Llandaf

Llandaf
Caerdydd

CF5 2YB
E-bost: dataprotection@cardiffmet.ac.uk.

Ewch i [dudalen we diogelu data'r Brifysgol](https://www.cardiffmet.ac.uk/about/structureandgovernance/Pages/Data-Protection.aspx) i gael rhagor o wybodaeth am eich hawliau unigol.

# Tynnu cydsyniad yn ôl

O dan GDPR y DU, mae gan unigolion yr hawl i dynnu cysyniad yn ôl ar unrhyw adeg. Os ydych am unrhyw reswm yn dymuno tynnu'ch cydsyniad yn ôl, gofynnwn i chi gyflwyno'r cais hwn yn ysgrifenedig i dataprotection@cardiffmet.ac.uk.

Dylid gwneud ceisiadau neu wrthwynebiadau eraill hefyd yn ysgrifenedig at dataprotection@cardiffmet.ac.uk.

# Sut i wneud cwyn

Os ydych yn anhapus â'r ffordd y mae eich gwybodaeth bersonol wedi'i phrosesu, gallwch yn y lle cyntaf gysylltu â Swyddog Diogelu Data'r Brifysgol gan ddefnyddio'r manylion cyswllt uchod.

Os ydych yn parhau i fod yn anfodlon, yna mae gennych hawl i wneud cais yn uniongyrchol i'r Comisiynydd Gwybodaeth am benderfyniad. Gellir cysylltu â'r Comisiynydd Gwybodaeth yn:

Swyddfa'r Comisiynydd Gwybodaeth

Tŷ Wycliffe

Lôn Dŵr

Wilmslow

Swydd Gaer

SK9 5AF

[www.ico.org.uk](http://www.ico.org.uk/).